ΓΡΑΠΤΗ ΕΡΩΤΗΣΗ E-1649/01

υποβολή: Elmar Brok (PPE-DE) και Jos Salafranca Snchez-Neyra (PPE-DE) προς την Επιτροπή

(12 Ιουνίου 2001)

Θέμα: Αντιπροσωπεία της ΕΕ στο Ριάντ στο πλαίσιο του Συμβουλίου Συνεργασίας των αραβικών χωρών του Κόλπου

Για την Ευρωπαϊκή Ένωση τα κράτη του Συμβουλίου Συνεργασίας του Κόλπου αποκτούν ολοένα και μεγαλύτερη σημασία σε όλους του τομείς της οικονομίας και του εμπορίου. Το 2000 η συνολική αξία των εμπορικών συναλλαγών ανήλθε σε 51,5 δισεκατομμύρια ευρώ έναντι 37 δισεκατομμυρίων το 1999. Μέχρι σήμερα, ο απολογισμός των συναλλαγών αυτών είναι θετικός για την Ευρωπαϊκή Ένωση. Είναι προς το ιδιαίτερο συμφέρον των 15 κρατών μελών η, κατά το δυνατό, σύντομη ολοκλήρωση της τελωνειακής ένωσης, την οποία επιδιώκουν για το Μάρτιο του 2005 τα έξι κράτη μέλη του Συμβουλίου Συνεργασίας του Κόλπου, ώστε να δημιουργηθεί η ζώνη ελεύθερων συναλλαγών μεταξύ της ΕΕ και των χωρών του συμβουλίου αυτού.

Η διατήρηση της σταθερότητας στην περιοχή είναι, επίσης, προς το συμφέρον της Ευρωπαϊκής Ένωσης ώστε, μεταξύ άλλων, να διασφαλιστεί η συνέχεια των ενεργειακών προμηθειών προς τα κράτη μέλη της ΕΕ.

Στις 23 Απριλίου 2001 συνεδρίασε, ήδη για ενδέκατη φορά, το κοινόπουργικό συμβούλιο της ΕΕ και του ΣΣΚ, στην πρωτεύουσα του Μπαχρέιν, Manama. Ευρωπαϊκές αντιπροσωπείες, εμπειρογνώμονες, επιχειρηματίες και άλλοι παράγοντες αναφέρουν διαρκώς, μετά τις επισκέψεις τους στην περιοχή, ότι για τα κράτη του ΣΣΚ οι σχέσεις με την ΕΕ αποκτούν ολοένα και μεγαλύτερη βαρύτητα. Εδώ και χρόνια, δε, διαμαρτύρονται έντονα για το γεγονός ότι η ΕΕ δεν έχει ακόμα εγκαταστήσει αντιπροσωπεία στο κεντρικό στρατηγείο των χωρών του ΣΣΚ στο Ριάντ. Σύμφωνα με τη νοοτροπία των πολιτών των κρατών αυτών, και ιδίως των αρμοδίων για τη λήψη αποφάσεων, το γεγονός αυτό είναι απογοητευτικό και, σε ό,τι αφορά τη συνεργασία με την ΕΕ, αντιπαραγωγικό.

1. Γιατί, παρόλη τη σημασία της περιοχής του Κόλπου για την Ευρωπαϊκή Ένωση, δεν έχει ανοίξει ακόμα αντιπροσωπεία της Επιτροπής, στο ΣΣΚ στο Ριάντ·

2. Γνωρίζοντας τιςποχρεώσεις που πρέπει να εκπληρώσουν οι κυβερνήσεις των χωρών του ΣΣΚ για την ολοκλήρωση της τελωνειακής ένωσης, θα θέλαμε να ρωτήσουμε το εξής: Ποιά κωλύματα πρέπει να άρει η Ευρωπαϊκή Ένωση, ώστε να προχωρήσουν οι διαπραγματεύσεις για την ολοκλήρωση της ζώνης ελεύθερων συναλλαγών μεταξύ ΕΕ και χωρών του ΣΣΚ·

3. Ποιές προσπάθειες καταβάλλει η Ευρωπαϊκή Επιτροπή ώστε να αξιολογήσει τομείς συνεργασίας μεταξύ της ΕΕ και των χωρών του ΣΣΚ διαφορετικούς από αυτούς της ενέργειας, της οικονομίας και του εμπορίου·

Απάντηση του κ. Patten εξ ονόματος της Επιτροπής

(31 Ιουλίου 2001)

Η Επιτροπή συμμερίζεται την εκτίμηση του Αξιότιμου Μέλους σύμφωνα με την οποία η Κοινότητα και οι χώρες του Συμβουλίου Συνεργασίας του Κόλπου (ΣΣΚ) είναι σημαντικοί εταίροι τόσο στο εμπόριο όσο και σε άλλους τομείς. Η μελλοντική συμφωνία ελεύθερου εμπορίου αυξάνει περαιτέρω τον όγκο του εμπορίου και παρέχει ταυτόχρονα νέες ευκαιρίες και για τα δύο μέρη να διαφοροποιήσουν τις συναλλαγές τους. Στο πλαίσιο αυτό, η Επιτροπή αναμένει αύξηση όχι μόνο του εμπορίου των προϊόντων αλλά και τωνπηρεσιών, τομέας που μέχρι τώρα παρέμενε σχετικά κλειστός στις χώρες ΣΣΚ.

1. Με την ανακοίνωσή της του 1998(1) για τις εξωτερικέςπηρεσίες, η Επιτροπή ενέκρινε κατάλογο με τις προτεραιότητες για μελλοντικό άνοιγμα Αντιπροσωπειών και Γραφείων, στον οποίο προβλεπόταν και μία Αντιπροσωπεία στο Ριάντ. Ωστόσο, η κρίση στα Βαλκάνια και η ανάγκη για μεγαλύτερη και επείγουσα βοήθεια στην περιοχή εξάντλησαν τους πόρους των εξωτερικώνπηρεσιών και κατέστησαν αδύνατη τηνλοποίηση του αναπτυξιακού σχεδίου που περιέχεται στην ανακοίνωση του 1998 στην οποία η Επιτροπή επιβεβαιώνει ότι το άνοιγμα Αντιπροσωπείας στο Ριάντ, η οποία θα εξυπηρετεί όλη την περιοχή του Κόλπου, προβλέπεται εντός του 2002. Παρ' όλα αυτά, ο στόχος παραμένει αμετάβλητος. Όπως θα γνωρίζει το Αξιότιμο Μέλος του Κοινοβουλίου, η Επιτροπή ενέκρινε στις 3 Ιουλίου μία νέα ανακοίνωση για την ανάπτυξη της εξωτερικήςπηρεσίας.

2. Η Επιτροπή ενέκρινε πρόταση για νέες οδηγίες διαπραγμάτευσης μιας ελεύθερης ζώνης συναλλαγών με το ΣΣΚ, μόλις πριν από την κοινή συνεδρίαση Συμβουλίου/Υπουργών μεταξύ της Ένωσης και του ΣΣΚ, η οποία πραγματοποιήθηκε στο Μπαχρέιν στις 23 Απριλίου 2001. Έκτοτε, οι οδηγίες συζητήθηκαν στην ομάδα εργασίας του Συμβουλίου για τη Μέση Ανατολή/Περιοχή του Κόλπου, και στις επιτροπή του άρθρου 133. Η Επιτροπή καταβάλλει κάθε δυνατή προσπάθεια για να ενσωματώσει τις απόψεις της ομάδας εργασίας ώστε να καταλήξει σε συμφωνηθείσες οδηγίες διαπραγμάτευσης στο Συμβούλιο το συντομότερο δυνατό. Η ταχεία έγκριση των νέων οδηγιών αποτελεί πρώτη προτεραιότητα για την Προεδρία όπως εξάλλου και για την Επιτροπή. Η Επιτροπή και το ΣΣΚ θα είναι στη συνέχεια σε θέση να διεξάγουν εντατικές και εστιασμένες διαπραγματεύσεις με στόχο την ολοκλήρωσή τους πριν από την έναρξη ισχύος της τελωνειακής ένωσης του ΣΣΚ.

3. Αφότουπεγράφη η συμφωνία συνεργασίας το 1989, η συνεργασία Κοινότητας-ΣΣΚ αναπτύχθηκε σε ορισμένους τομείς, περιλαμβανομένων και των τομέων της τυποποίησης, της ενέργειας, των τελωνείων, του περιβάλλοντος και της διευκόλυνσης των επενδύσεων. Η συνεργασία στον τομέα της τυποποίησης και των τελωνείων εξαρτάται άμεσα από την προετοιμασία μιας ζώνης ελεύθερων συναλλαγών, ενώ στον τομέα του περιβάλλοντος, για παράδειγμα, η Επιτροπή συνδράμει το ΣΣΚ στην εκπόνηση πρωτοκόλλων για την προστασία της θαλάσσιας βιοποικοιλότητας. Αργότερα το έτος αυτό, σχεδιάζεται η διοργάνωση συνεδρίασης μιας ομάδας εργασίας για το περιβάλλον.

Στον τομέα της ενέργειας, η συνεργασία κατέληξε στη διοργάνωση δύο συγχρηματοδοτούμενων διασκέψεων· μία σχετικά με το φυσικό αέριο, και μία άλλη σχετικά με τις προηγμένες τεχνολογίες πετρελαίου και αερίου. Μετά από συστάσεις της διάσκεψης για το φυσικό αέριο, στα τέλη του 1999, η Επιτροπή και το ΣΣΚ εκπονούν από κοινού χρηματοδοτούμενη μελέτη σχετικά με τις προοπτικές για μελλοντικές εισαγωγές φυσικού αερίου από το ΣΣΚ στην Ένωση. Πριν από τα τέλη του έτους θα πραγματοποιηθεί συνεδρίαση της ομάδας εργασίας Κοινότητας-ΣΣΚ για να συζητηθούν η μελλοντική συνεργασία καθώς και η κατάσταση της αγοράς όσον αφορά τα προϊόντα πετρελαίου.

Το Μικτό Συμβούλιο της 23ης Απριλίου που συνεδρίασε στο Μπαχρέιν αποφάσισε ότι πρέπει να διεξαχθεί συνάντηση εμπειρογνωμόνων για τις επενδύσεις με σκοπό να συζητηθούν τα πιθανά μέτρα ενθάρρυνσης των αμοιβαίων επενδύσεων μόλις ολοκληρωθεί ένα έγγραφο του ΣΣΚ που θα αντανακλά τις πρόσφατες εξελίξεις στις συνθήκες πραγματοποίησης επενδύσεων στο ΣΣΚ.

(1) SEC(98)1261.